# Az Európai Unió L 144I/2023

| | ISSN 1977-0731 |
| --- | --- |
| Az Európai Unió
  Hivatalos Lapja | L 144I |
| | |
| Magyar nyelvű kiadás | Jogszabályok | 66. évfolyam2023. június 5. |

ISSN 1977-0731

Az Európai Unió

Hivatalos Lapja

L 144I

Magyar nyelvű kiadás

Jogszabályok

66. évfolyam2023. június 5.

---

| Tartalom | | II   Nem jogalkotási aktusok | Oldal |
| --- | --- | --- | --- |
| | | RENDELETEK |
| | * | A Bizottság (EU) 2023/1100 végrehajtási rendelete 2023. június 5-i az Ukrajnából származó egyes termékekre vonatkozó megelőző intézkedések bevezetéséről | 1 |

Tartalom

II   Nem jogalkotási aktusok

Oldal

RENDELETEK

*

A Bizottság (EU) 2023/1100 végrehajtási rendelete 2023. június 5-i az Ukrajnából származó egyes termékekre vonatkozó megelőző intézkedések bevezetéséről

1

| HU | Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.
  Valamennyi más jogszabály címét vastagon szedik, és előtte csillag szerepel. |
| --- | --- |

HU

Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.

Valamennyi más jogszabály címét vastagon szedik, és előtte csillag szerepel.

---

II Nem jogalkotási aktusok

RENDELETEK

| 2023.6.5. | HU | Az Európai Unió Hivatalos Lapja | LI 144/1 |
| --- | --- | --- | --- |

2023.6.5.

HU

Az Európai Unió Hivatalos Lapja

LI 144/1

---

A BIZOTTSÁG (EU) 2023/1100 VÉGREHAJTÁSI RENDELETE

2023. június 5-i

az Ukrajnából származó egyes termékekre vonatkozó megelőző intézkedések bevezetéséről

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az ideiglenes kereskedelemliberalizációs intézkedésekről szóló, 2023. május 31-i (EU) 2023/1077 európai parlamenti és tanácsi rendeletre (1) és különösen annak 4. cikke (6) bekezdésére,

mivel:

| (1) | Azt követően, hogy Oroszország 2022. február 24-én provokáció nélkül indokolatlan agressziós háborút indított Ukrajna ellen, az Európai Unió az (EU) 2022/870 rendelettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (2) értelmében az ukrán termékekre alkalmazandó kereskedelmi engedményeket kiegészítő kereskedelemliberalizációs intézkedéseket vezetett be az ukrán gazdaság támogatása érdekében. |
| --- | --- |

(1)

Azt követően, hogy Oroszország 2022. február 24-én provokáció nélkül indokolatlan agressziós háborút indított Ukrajna ellen, az Európai Unió az (EU) 2022/870 rendelettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (2) értelmében az ukrán termékekre alkalmazandó kereskedelmi engedményeket kiegészítő kereskedelemliberalizációs intézkedéseket vezetett be az ukrán gazdaság támogatása érdekében.

| (2) | Az (EU) 2023/903 bizottsági végrehajtási rendelettel az Unió az Ukrajnából származó egyes termékekre vonatkozó megelőző intézkedéseket vezetett be (3). Ezekre az intézkedésekre a bulgáriai, magyarországi, lengyelországi, romániai és szlovákiai helyi termelők gazdasági életképességét érintő rendkívüli körülmények kezelése érdekében volt szükség. |
| --- | --- |

(2)

Az (EU) 2023/903 bizottsági végrehajtási rendelettel az Unió az Ukrajnából származó egyes termékekre vonatkozó megelőző intézkedéseket vezetett be (3). Ezekre az intézkedésekre a bulgáriai, magyarországi, lengyelországi, romániai és szlovákiai helyi termelők gazdasági életképességét érintő rendkívüli körülmények kezelése érdekében volt szükség.

| (3) | Mind az (EU) 2022/870 rendelet, mind az (EU) 2023/903 végrehajtási rendelet 2023. június 5-én hatályát veszti. |
| --- | --- |

(3)

Mind az (EU) 2022/870 rendelet, mind az (EU) 2023/903 végrehajtási rendelet 2023. június 5-én hatályát veszti.

| (4) | Az ukrán gazdaság támogatásának folytatása érdekében az Unió elfogadta az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (4) (a továbbiakban: a társulási megállapodás) értelmében az ukrán termékekre alkalmazandó kereskedelmi engedményeket kiegészítő kereskedelemliberalizációs intézkedésekről szóló (EU) 2023/1077 rendeletet. |
| --- | --- |

(4)

Az ukrán gazdaság támogatásának folytatása érdekében az Unió elfogadta az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (4) (a továbbiakban: a társulási megállapodás) értelmében az ukrán termékekre alkalmazandó kereskedelmi engedményeket kiegészítő kereskedelemliberalizációs intézkedésekről szóló (EU) 2023/1077 rendeletet.

| (5) | Az (EU) 2023/903 végrehajtási rendelet hatályvesztésére tekintettel a Bizottság értékelte, hogy továbbra is fennállnak-e az említett rendelet (2) preambulumbekezdésében említett rendkívüli körülmények, és ezért szükség van-e az (EU) 2023/1077 rendelet 4. cikkének (6) bekezdése szerinti új, célzott megelőző intézkedések elfogadására. |
| --- | --- |

(5)

Az (EU) 2023/903 végrehajtási rendelet hatályvesztésére tekintettel a Bizottság értékelte, hogy továbbra is fennállnak-e az említett rendelet (2) preambulumbekezdésében említett rendkívüli körülmények, és ezért szükség van-e az (EU) 2023/1077 rendelet 4. cikkének (6) bekezdése szerinti új, célzott megelőző intézkedések elfogadására.

| (6) | Az értékelés kimutatta, hogy logisztikai szempontból még mindig vannak jelentős szűk keresztmetszetek. A bulgáriai, magyarországi, lengyelországi, romániai és szlovákiai infrastruktúra továbbra sem elégséges a forgalom ugrásszerű növekedésének kezeléséhez, különösen az Ukrajna és az említett tagállamok közötti határokon. Még mindig sürgősen szükség van berendezésekre, és a tárolókapacitás szűkös, ami magas logisztikai költségeket eredményez, és ezzel párhuzamosan nagy a kockázata annak, hogy az érintett tagállamokban nincs elegendő raktározási kapacitás. |
| --- | --- |

(6)

Az értékelés kimutatta, hogy logisztikai szempontból még mindig vannak jelentős szűk keresztmetszetek. A bulgáriai, magyarországi, lengyelországi, romániai és szlovákiai infrastruktúra továbbra sem elégséges a forgalom ugrásszerű növekedésének kezeléséhez, különösen az Ukrajna és az említett tagállamok közötti határokon. Még mindig sürgősen szükség van berendezésekre, és a tárolókapacitás szűkös, ami magas logisztikai költségeket eredményez, és ezzel párhuzamosan nagy a kockázata annak, hogy az érintett tagállamokban nincs elegendő raktározási kapacitás.

| (7) | E rendkívüli körülmények továbbra is befolyásolják az említett tagállamokban a helyi termelők gazdasági életképességét. Így a rendkívüli körülmények továbbra is érintik a helyi uniós termelőket. Az említett körülményekre tekintettel a Bizottság úgy ítélte meg, hogy még mindig szükség van az (EU) 2023/1077 rendelet 4. cikkének (6) bekezdése szerinti azonnali intézkedésre. |
| --- | --- |

(7)

E rendkívüli körülmények továbbra is befolyásolják az említett tagállamokban a helyi termelők gazdasági életképességét. Így a rendkívüli körülmények továbbra is érintik a helyi uniós termelőket. Az említett körülményekre tekintettel a Bizottság úgy ítélte meg, hogy még mindig szükség van az (EU) 2023/1077 rendelet 4. cikkének (6) bekezdése szerinti azonnali intézkedésre.

| (8) | Továbbra is biztosítani kell, hogy az Ukrajnából származó – ugyanazon raktári kapacitásokért versengő – búza, kukorica, repcemag és napraforgómag konkrét tételeinek a 952/2013/EU európai parlamenti és tanácsi rendeletben (5) előírtak szerinti szabad forgalomba bocsátására, illetve vámraktározási, vámszabad területi vagy aktív feldolgozási eljárás alá vonására csak a Bulgárián, Magyarországon, Lengyelországon, Románián és Szlovákián kívüli tagállamokban kerüljön sor. |
| --- | --- |

(8)

Továbbra is biztosítani kell, hogy az Ukrajnából származó – ugyanazon raktári kapacitásokért versengő – búza, kukorica, repcemag és napraforgómag konkrét tételeinek a 952/2013/EU európai parlamenti és tanácsi rendeletben (5) előírtak szerinti szabad forgalomba bocsátására, illetve vámraktározási, vámszabad területi vagy aktív feldolgozási eljárás alá vonására csak a Bulgárián, Magyarországon, Lengyelországon, Románián és Szlovákián kívüli tagállamokban kerüljön sor.

| (9) | Ez a korlátozás azonban nem érinti az említett áruknak a 952/2013/EU rendelet 226. cikke szerinti árutovábbítási eljárás keretében Bulgárián, Magyarországon, Lengyelországon, Románián vagy Szlovákián belül vagy keresztül egy másik tagállamba vagy az Unió vámterületén kívüli országba vagy területre történő szállítását. Ha a korlátozás mégis negatívan érinti az ilyen szállítást, a Bizottság szükség esetén értékeli, hogy az azonnali intézkedést igénylő rendkívüli körülmények továbbra is fennállnak-e, és ennek megfelelően jár el. |
| --- | --- |

(9)

Ez a korlátozás azonban nem érinti az említett áruknak a 952/2013/EU rendelet 226. cikke szerinti árutovábbítási eljárás keretében Bulgárián, Magyarországon, Lengyelországon, Románián vagy Szlovákián belül vagy keresztül egy másik tagállamba vagy az Unió vámterületén kívüli országba vagy területre történő szállítását. Ha a korlátozás mégis negatívan érinti az ilyen szállítást, a Bizottság szükség esetén értékeli, hogy az azonnali intézkedést igénylő rendkívüli körülmények továbbra is fennállnak-e, és ennek megfelelően jár el.

| (10) | Az e rendeletet szükségessé tevő rendkívüli körülmények gyors kezelése érdekében közös koordinációs platform jött létre a Bizottság, Bulgária, Magyarország, Lengyelország, Románia és Szlovákia, valamint Ukrajna és Moldova arra irányuló erőfeszítéseinek összehangolására, hogy javítsák az Unió és Ukrajna közötti kereskedelmi forgalmat, beleértve a mezőgazdasági termékek kereskedelmi folyosókon történő továbbítását is. A közös koordinációs platform operatív megoldásokat fog biztosítani az Ukrajna és az Unió közötti eljárások, infrastruktúra és logisztikai szűk keresztmetszetek javítására a határokon történő ellenőrzési eljárások gyorsítása és javítása, az árutovábbítás jobb összehangolása, az infrastruktúra javítása és az általános logisztikai költségek csökkentése révén, ezáltal biztosítva, hogy az Ukrajnából származó búza, kukorica, repcemag és napraforgómag szükség szerint még messzebb jusson el az Unióba és azon túl is. Észszerűen arra lehet számítani, hogy a közös koordinációs platform keretében végzett munka az elkövetkező hónapokban javulást fog eredményezni. Amint közös megoldások születnek a (6) preambulumbekezdésben említett rendkívüli körülmények kezelésére, lehetővé válik, hogy az e rendelet szerinti megelőző intézkedések 2023 szeptemberéig hatályukat veszítsék. |
| --- | --- |

(10)

Az e rendeletet szükségessé tevő rendkívüli körülmények gyors kezelése érdekében közös koordinációs platform jött létre a Bizottság, Bulgária, Magyarország, Lengyelország, Románia és Szlovákia, valamint Ukrajna és Moldova arra irányuló erőfeszítéseinek összehangolására, hogy javítsák az Unió és Ukrajna közötti kereskedelmi forgalmat, beleértve a mezőgazdasági termékek kereskedelmi folyosókon történő továbbítását is. A közös koordinációs platform operatív megoldásokat fog biztosítani az Ukrajna és az Unió közötti eljárások, infrastruktúra és logisztikai szűk keresztmetszetek javítására a határokon történő ellenőrzési eljárások gyorsítása és javítása, az árutovábbítás jobb összehangolása, az infrastruktúra javítása és az általános logisztikai költségek csökkentése révén, ezáltal biztosítva, hogy az Ukrajnából származó búza, kukorica, repcemag és napraforgómag szükség szerint még messzebb jusson el az Unióba és azon túl is. Észszerűen arra lehet számítani, hogy a közös koordinációs platform keretében végzett munka az elkövetkező hónapokban javulást fog eredményezni. Amint közös megoldások születnek a (6) preambulumbekezdésben említett rendkívüli körülmények kezelésére, lehetővé válik, hogy az e rendelet szerinti megelőző intézkedések 2023 szeptemberéig hatályukat veszítsék.

| (11) | A Bizottság az (EU) 2023/1077 rendelet 4. cikke (6) bekezdésének megfelelően tájékoztatta az (EU) 2015/478 rendelet 3. cikkének (1) bekezdésével létrehozott Védintézkedési Bizottságot. |
| --- | --- |

(11)

A Bizottság az (EU) 2023/1077 rendelet 4. cikke (6) bekezdésének megfelelően tájékoztatta az (EU) 2015/478 rendelet 3. cikkének (1) bekezdésével létrehozott Védintézkedési Bizottságot.

| (12) | A piaci szereplők spekulatív magatartásának megelőzése érdekében e rendeletnek a kihirdetése napján hatályba kell lépnie. Mivel a közös koordinációs platform az elkövetkező hónapokban várhatóan javítani fogja a helyszínen kialakult helyzetet, ezt a rendeletet csak 2023. szeptember 15-ig kell alkalmazni, |
| --- | --- |

(12)

A piaci szereplők spekulatív magatartásának megelőzése érdekében e rendeletnek a kihirdetése napján hatályba kell lépnie. Mivel a közös koordinációs platform az elkövetkező hónapokban várhatóan javítani fogja a helyszínen kialakult helyzetet, ezt a rendeletet csak 2023. szeptember 15-ig kell alkalmazni,

ELFOGADTA EZT A RENDELETET:

1. cikk

Az Ukrajnából származó, e rendelet mellékletében felsorolt termékek szabad forgalomba bocsátása, illetve vámraktározási, vámszabad területi vagy aktív feldolgozási eljárás alá vonása csak a Bulgárián, Magyarországon, Lengyelországon, Románián és Szlovákián kívüli tagállamokban engedélyezhető.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba és 2023. szeptember 15-ig alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én. 2023. június 5-i

a Bizottság részéről

az elnök

Ursula VON DER LEYEN

---

(1)  Az Európai Parlament és a Tanács (EU) 2023/1077 rendelete (2023. május 31.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás értelmében az ukrán termékekre alkalmazandó kereskedelmi engedményeket kiegészítő ideiglenes kereskedelemliberalizációs intézkedésekről (HL L 144., 2023.6.5., 1. o.).

1

(2)  
  HL L 161., 2014.5.29., 3. o.

2

(3)  
  HL L 114I., 2023.5.2., 1. o.

3

(4)  
  HL L 161., 2014.5.29., 3. o.

4

(5)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (átdolgozás) (HL L 269., 2013.10.10., 1. o.).

5

---

MELLÉKLET

| Árumegnevezés | Vámtarifaszám |
| --- | --- |
| Búza |
| Közönséges búza (a vetőmag kivételével) | ex 1001 99 00 |
| Kukorica |
| Kukorica (a vetőmag kivételével) | 1005 90 00 |
| Repcemag |
| Olajrepce- vagy repcemag, törve is (a vetőmag kivételével) | 1205 10 90 ;
  ex 1205 90 00 |
| Napraforgómag |
| Napraforgómag, törve is (a vetőmag kivételével) | 1206 00 91 ;
  1206 00 99 |

Árumegnevezés

Vámtarifaszám

Búza

Közönséges búza (a vetőmag kivételével)

ex 1001 99 00

Kukorica

Kukorica (a vetőmag kivételével)

1005 90 00

Repcemag

Olajrepce- vagy repcemag, törve is (a vetőmag kivételével)

1205 10 90 ;

ex 1205 90 00

Napraforgómag

Napraforgómag, törve is (a vetőmag kivételével)

1206 00 91 ;

1206 00 99

---